《蠡湖行》
魏晋·王鉴

山苍苍，水泱泱，湖天一钓青茫茫。云是范蠡扁舟之归路，湖田绿雨，两岸浸垂杨。

千丝万丝蘸波面，年年逝水随流光。老渔醉不醒，醒起满船霜。

霜风叫寒鹰，一字横吴江。沼吴人去鸥拍拍，天澹云闲几狂客。

狂客大笑何为乎，夫差一醉亡其国。又复感慨贤豪闲，范蠡归来欲谋食。

彼诚不必登西山而采蕨薇，亦奚不先严陵而坐磐石。

噫嘻乎，千金或可谋，幼子亦可惜。积财不散天厌之，山亦欲崩海亦溢。

我歌蠡湖行，声与秋云翔。秋云无定忽变灭，水底分明见湖月。

作者简介：东晋临淮堂邑人，字茂高。王浚子。少以文笔著称。初为琅邪王司马睿侍郎。杜韬起事，上疏主张出兵镇压。入东晋，拜驸马都尉，出补永兴令。大将军王敦请为记室参军，未就而卒，时年四十一。